Mindaugas Nastaravičius

**Mindaugas Nastaravičius** (g. 1984 m. balandžio 17 d. Marijampolio k. Vilniaus raj.) – Lietuvos dramaturgas, žurnalistas, poetas. Rašo pjeses, bendradarbiauja su skirtingais režisieriais. Nuo 2009 m. LRT kuria laidas apie kultūrą ir literatūrą.

## Biografija

2002 m. baigė Marijampolio vidurinę mokyklą, 2006 m. baigė Vilniaus universiteto Žurnalistikos institutą, 2008–2010 m. šiame universitete kaip laisvas klausytojas studijavo filosofiją, 2011–2013 m. – literatūrologiją Lietuvos edukologijos universitete, apsigynė magistro diplomą. Dirbo įvairiose žiniasklaidos priemonėse – savaitraščiuose „Atgimimas“, „Veidas“, „15min”. 2004 – 2010 m. Lietuvos radijo naujienų tarnybos žurnalistas. 2006 m. įkūrė Lietuvos nacionalinio radijo ir televizijos interneto tarnybą ir iki 2008 m. balandžio dirbo LRT.lt vyr. redaktoriumi. 2012 m. Nacionalinės dramaturgijos festivalyje „Versmė“ pristatė savo pirmąją pjesę „Paukštyno bendrabutis“ (rež. V. Masalskis). Rašo originalias pjeses ir klasikinių kūrinių adaptacijas, daugiausia bendradarbiauja su Klaipėdos jaunimo teatru ir Valstybiniu jaunimo teatru. Nuo 2009 m. veda kultūros ir literatūros laidas LRT Radijo ir LRT Klasikos eteryje.

## Bibliografija
* Dėmėtų akių: eilėraščiai. Vilnius: Rašytojų sąjungos leidykla, 2010.
* Mo: eilėraščiai. Vilnius: Tyto alba, 2014.
* Bendratis: poezija. Vilnius: Tyto alba, 2018.

## Pjesės
* Paukštyno bendrabutis, 2012 m. (rež. Valentinas Masalskis, Klaipėdos jaunimo teatras)
* Kita mokykla, 2013 m. (rež. Valentinas Masalskis, Klaipėdos jaunimo teatras)
* Demokratija, 2014 m. (rež. Paulius Ignatavičius, Lietuvos nacionalinis dramos teatras)
* Man netinka tavo kostiumas, 2014 m. (rež. Valentinas Masalskis, Klaipėdos jaunimo teatras)
* Kelionė namo, 2014 m. (rež. Vidas Bareikis, Low Air)
* Pasirinkimas, 2016 m. (rež. Vidas Bareikis, Valstybinis jaunimo teatras)
* Miškelis, 2022 m. (rež. Valentinas Masalskis, Klaipėdos jaunimo teatras)
* Laukys, 2022 m. (rež. Olga Lapina, Panevėžio Juozo Miltinio dramos teatras)

## Sceninės adaptacijos
* Trys seserys, pagal Antono Čechovo pjesę, kartu su Yana Ross, 2017 m. (rež. Yana Ross, Lietuvos nacionalinis dramos teatras)
* Vienos miško pasakos, pagal Ödöno von Horvátho pjesę, kartu su Yana Ross, 2018 m. (rež. Yana Ross, Valstybinis jaunimo teatras)
* Don Kichotas, pagal Miguelį de Cervantesą, kartu su Adomu Juška, 2021 m. (rež. Adomas Juška, Valstybinis jaunimo teatras)
* Jauno žmogaus memuarai, pagal Ričardą Gavelį, kartu su Egle Švedkauskaite, 2022 m. (rež. Eglė Švedkauskaitė, Valstybinis jaunimo teatras)

## Įvertinimas
* 2023 m. „Auksinis scenos kryžius" už spektaklių „Miškelis“ ir „Jauno žmogaus memuarai“ dramaturgiją.
* 2022 m. Vytauto Kubiliaus premija (kartu su bendraautoriumi Tomu Vaiseta) už LRT Klasikos radijo laidą „Pirmas sakinys“.
* 2019 m. Lietuvos rašytojų sąjungos ir Jurgos Ivanauskaitės premijos už knygą „Bendratis“.
* 2015 m. Jaunojo jotvingio premija už knygą „Mo“.
* 2015 m. „Auksinis scenos kryžius" už pjeses „Demokratija“ ir „Man netinka tavo kostiumas“.
* 2014 m. Julijono Lindės-Dobilo premija už knygą „Mo“.
* 2012 m. Kultūros ministerijos publicistikos premija už savaitraščio „15min“ priedą „15 valandų“.
* 2011 m. Lietuvos telefoninių psichologinės pagalbos tarnybų asociacija Tarptautinės savižudybių prevencijos dienos proga surengtame konkurse M. Nastaravičiaus naujienų portale 15min.lt interviu su psichologe, Vilniaus universiteto profesore Danute Gailiene „Savižudybės priežasties nėra“ įvertino kaip geriausią .
* 2011 m. Zigmo Gėlės-Gaidamavičiaus premija už geriausią metų debiutą – pirmąją poezijos knygą „Dėmėtų akių“.

## Išnašos

## Nuorodos
* GŽI iniciatyvos tinklaraštis
* 'Klaipėdos jaunimo teatras. Paukštyno bendrabutis' 
* Radijo laidos „Nežinau“ Facebook paskyra
* Į Vilniaus šv. Kristoforo gimnazijos mokinių klausimyną atsako Mindaugas Nastaravičius